EK skryf vir jou ‘n goodbye – wolfshadowwhispers
EK skryf vir jou ‘n goodbye want dit is tyd om te groet
die gisters was te kort en die nou-oomblikke te lank
my bruin hare het grys-as geword
en my oë is wasem as ek deur hulle kyk
jy was altyd daar vir my…
ek skryf vir jou ‘n goodbye want die tyd raak al kort
my kers is al opgebrand en net ‘n kort stukkie bly oor
dit raak donker en ek is bevrees binnekort
gaan ek in daardie donkerte verdwyn
en ek wens ek kan jou hand vas hou…
Ek skryf vir jou ‘n goodbye want my asem raak swaar
my longe wil rus en binnekort gaan hulle moeg lê
en nie weer gaan hulle opblaas vir ‘n laaste asem nie
ek wil ook rus…
Goodbye, jy wat altyd daar was vir my
al het ek jou jare laas gesien
het jou foto my vasgehou
ek weet jy sou kom kuier
as jy net nie so besig was nie.
EK het jou lief, so ek glo in jou
ek weet jy sou kom.
Die brief gaan ongelukkig te laat by jou uitkom
maar weet dat ek lief is vir jou
my hart pyn
ek moet gaan
vir die vergetenes…
asem, Donker, gisters, goodbye, pyn
24 thoughts on “EK skryf vir jou ‘n goodbye”
Augustus 24, 2017 at 8:28 vm
Aangrypend Wolfie. Dis so hartseer, maar so waar dat baie oues hulle in hierdie posisie bevind.
September 13, 2017 at 9:53 nm
Dankie vir die kompliment. Ja weet jy ek het die gedig geskryf om ‘n stem te wees vir die mense wat vergete word en agter bly… dit is so ‘n hartseer van die tyd waarin ons leef
Augustus 24, 2017 at 12:50 nm
So so mooi Wolfie…
Jinne. Jy weet mos.
September 13, 2017 at 10:24 nm
Dankie C! ❤ Ek weet!
Augustus 24, 2017 at 6:48 nm
September 13, 2017 at 10:43 nm
Augustus 24, 2017 at 9:50 nm
Sjoe, hierdie hartjie van my word sommer so gedruk…
September 13, 2017 at 10:45 nm
Dankie vir die saamlees strooimeisie… ja die saak is ‘n teer een op my hart ook…
September 13, 2017 at 10:46 nm
Drukkie vir jou x
Augustus 25, 2017 at 6:49 vm
Want tye verander, mense noodwendig nie.
Augustus 25, 2017 at 7:11 vm
Absoluut een van die mooiste goed wat ek in ‘n baie lang tyd gelees het 🙂
Groot dankie vir die mooi kompliment… jy is ‘n blessing.
Augustus 25, 2017 at 9:45 vm
So mooi, so mooi. Sien did hoekom ek nie alleen wil oud word nie, wil my goodbyes eerder sê as skryf
September 13, 2017 at 11:00 nm
Baie goeie punt, wegkruipertjie…. Dankie vir die kompliment ook, dit waardeer ek diep-hart
Augustus 25, 2017 at 5:33 nm
Biae mooi Allen Wolfie Simpson
September 13, 2017 at 11:10 nm
Baie dankie Abrie
Augustus 26, 2017 at 11:36 nm
Baie baie mooi🤗
Groot dankie Trommeltjies
September 3, 2017 at 11:10 vm
Dit spreek met my siel, baie dankie Wolfie. Jy mag nie ophou skryf nie.
September 13, 2017 at 11:14 nm
Groooooot dankie, tamatieblom. Ek belowe ek sal nooit ophou nie. Hulle sal my pen uit my dooie koue hande moet forseer want woorde is my hart.
September 9, 2017 at 6:25 nm
Sooo mooi…..soos net my woordesjef kan…traanpink mooi 😍
September 13, 2017 at 11:15 nm
Groot dankie vriendin xxx jy weet mos
September 13, 2017 at 7:33 nm
Sjoe, hierdie raak aan ‘n mens se hart.
September 17, 2017 at 7:06 nm
dankie vir die lees, Danie 🙂